# V. Særkrav: Forskning på afdøde

16.05.2018

Når der er tale om forskning på afdøde, vil en række oplysninger, som indgår i standardprotokollen, naturligt skulle udelades, fx procedurer for information og samtykke og lign.

Denne vejledning er suppleret med gældende retsregler for at præcisere grænsefladen til sundhedsloven.

|  |  |
| --- | --- |
|  | 1. Beskriv om der er tale om forskning i materiale udtaget ved obduktion (komitélovens § 8, stk. 1): |
|  | a. Retslægelige obduktioner (sundhedslovens § 184) |
|  | Angiv om: |
|  | b. Materialet er udtaget før 1. januar 2012 (ej krav om samtykke efter sundhedsloven), eller |
|  | c. Materialet er udtaget efter 1. januar 2012 (med samtykke efter sundhedslovens § 187, se Sundhedsministeriets Vejledning om samtykke til forskning i væv og andet biologisk materiale, der udtages ved retslægelig obduktion. [Se Vejledning om samtykke til forskning i væv og andet biologisk materiale, der udtages ved retslægelig obduktion](https://www.retsinformation.dk/Forms/R0710.aspx?id=146566) |
|  | d. Lægevidenskabelige obduktioner (med samtykke efter sundhedsloven § 187, se Sundhedsministeriets [Vejledning om samtykke til lægevidenskabelige obduktioner m.v. (hospitalsobduktioner)](https://www.retsinformation.dk/Forms/R0710.aspx?id=11025) |
|  | NB: Erklæringer til information og samtykke skal ***ikke*** indsendes. |
|  | 2. Beskriv at der er tale om forskning på biologisk materiale fra afdøde, men ej obduktion, jf. komitélovens § 8, stk. 2: |
|  | a. Afdødes donation af legemet til videnskaben efter sundhedslovens § 188, eller |
|  | b. Andre indgreb efter komitélovens § 8, stk. 2 |
|  | c. Dvs. mindre indgreb som udtagning af blod, fjernelse af hudpartier og ligestillede indgreb (dog ikke fjernelse af nethinder, der behandles som obduktion). |
|  | NB: Erklæringer til information og samtykke skal indsendes. [Find samtykkeerklæringer](http://www.nvk.dk/samtykkeerklaeringer)  Du kan læse mere om forskning på afdøde i komitésystemets [Vejledning om forskning på afdøde](http://www.nvk.dk/emner/afdoede/vejledning-om-afdoede) |